Qozog‘istonliklar poytaxt qayta nomlangani tufayli hujjatlarini almashtirishi shart emasligi bildirildi

Qozog‘iston fuqarolari mamlakat poytaxti Nur-Sulton deb qayta nomlangani tufayli hujjatlarini almashtirishi shart emas. Bu haqda Qozog‘iston adliya vazirligi ma’lum qildi.

“Hujjatlarda poytaxtning avvalgi nomlanishi ko‘rsatilgani ularning bekor qilinshiga olib kelmaydi”, — deyiladi vazirlik saytida joylashtirilgan xabarda.
Shu bilan birga, vazirlik axborot tizimlarida poytaxt nomi avtomatik tarzda o‘zgartirilishi bildirilgan.